Senoji Katinautiškė

Senoji Katinautiškė – kupetinis kaimas Ignalinos rajono savivaldybės rytuose, 5 km į pietus nuo Tverečiaus, Svylos pakrantėje, šalia kelio . Piečiau kaimo telkšo Katinautiškės ežeras, šiauriau – Petrošiūnų ežeras (abu maži, pelkėti).

 Etimologija 
Pavadinimas Katinaũtiškė netiksliai sunormintas iš autentiškos formos Katinaũčiškė, kuri kilusi iš asmenvardžio Katinaũskas (tarm. Katinaũckas).

 Architektūra 

Senoji Katinautiškė – architektūros paminklas, dvylikos sodybų kupetinis kaimas. Yra 9 paminklinės sodybos, 26 pastatai, pastatyti XX a. pr. Kaimo centre yra keturkampė aikštė apie kurią namai sustatyti šonais arba galais. Aikštės vakaruose – kapinaitės. Pirkios dvigalės, labai išpuoštos kiaurapjūviais ornamentais. Trobesiai maži, tvartai vienos patalpos, kluonai pėdinės sąrangos, su šoninėmis durimis.

 Istorija 

Senoji Katinautiškė šaltiniuose minima nuo 1775 m. dūmų liustracijos aktuose, priklausė Dysnų dvaro Astraviškių palivarkui. Susidarė iš 2 sodybų, laikytų Petrošiūnų užusieniu. Iki XIX a. vadintas Katinautiškėmis, o XIX a. 2 pusėje greta įsikūrus Naujajai Katinautiškei pradėtas vadinti Senąja Katinautiške.

XIX a. pab. buvo kaimas Švenčionių apskrities Tverečiaus valsčiuje, Dysnos apylinkėje, priklausė Dysnos dvarui.

1870 m. kaime buvo 6 sodybos – 4 valstiečių, 2 rekrutų. XIX a. pab. – XX a. pr. kaimas ėmė plėstis, 1939 m. jame buvo 13 sodybų. Per Pirmąjį pasaulinį karą Senoji Katinautiškė buvo sudeginta, bet iki 1940 m. atstatyta. Po Antrojo pasaulinio karo užstatymas menkai tepakito.

Sovietmečiu priklausė Dysnos apylinkei, Dysnos tarybiniam ūkiui, dalis žemių – Tverečiaus kolūkiui.enciklopedija.ignalinosvb.lt

 Gyventojai 

 Šaltiniai 

Kategorija:Ignalinos rajono savivaldybės gyvenvietės